Taman Segara Nasional Raja Ampat

Taman Segara Nasional Raja Ampat, resminé Wawengkon Konservasi Nasional Kapuloan Raja Ampat () inggih punika wawengkon konservasi segara sané magenah ring tengah Triangle Reef. Wawengkon puniki kasaibin ri tatkala warsa 2007 linggahné 835,21 ha, salanturnyané kalimbakang dados 1.185.940 ha. Situs nyilem puniki kapanggihin ring warsa 1990 olih Max Ammer, warga negara Belanda. Konservasi Internasional (CI) sané maprakanti sareng Lembaga Oséanograpi Nasional (LON) lan Lembaga Ilmu Pengetahuan Indonésia (LIPI) ngamargiang tetilikan ring warsa 2001 lan 2002 sane nyihnayang Raja Ampat madué terumbu sané sampun nampek 75% saking sajebag jagaté. Tiosan ring punika, patoyan Raja Ampat puniki dados genah lintangan saking 1000 soroh ulam karang miwah 700 soroh moluska. Spésiés ulam sané maurip ring patoyan punika nglintangin akéh spésiés buron darat drika.

 Pustaka 

Raja Ampat